

**Neringos savivaldybės taryba**

**sprendimas**

**DĖL NERINGOS GIMNAZIJOS NUOSTATŲ PATVIRTINIMO**

2024 m. lapkričio 28 d. Nr. T1-355

Neringa

Vadovaudamasi Lietuvos Respublikos civilinio kodekso 2.46 ir 2.47 straipsniais, Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 2 dalimi, 3 dalies 1 ir 8 punktais, 4 dalimi ir 7 straipsnio   
1–3 ir 6 dalimis, Lietuvos Respublikos švietimo įstatymo 43 straipsnio 3 ir 4 dalimis, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Lietuvos Respublikos viešojo administravimo įstatymo 16 straipsnio 1 dalies 2 punktu, atsižvelgdama į Neringos savivaldybės mero 2024 m. spalio 21 d. potvarkį Nr. V10-576 „Dėl Neringos gimnazijos nuostatų teikimo Neringos savivaldybės tarybai“, Neringos savivaldybės taryba nusprendžia:

1. Patvirtinti Neringos gimnazijos nuostatus (pridedama).
2. Įgalioti Neringos gimnazijos direktorių Simą Survilą pasirašyti šiuo sprendimu patvirtintus nuostatus ir pateikti juos įregistruoti Juridinių asmenų registre teisės aktų nustatyta tvarka bei atlikti kitus, su šiuo pavedimu susijusius veiksmus.
3. Nustatyti, kad šio sprendimo 1 punkte nurodyti nuostatai įsigalioja nuo jų įregistravimo Juridinių asmenų registre dienos.
4. Pripažinti netekusiu galios Neringos savivaldybės tarybos 2020 m. spalio 29 d. sprendimą Nr. T1-202 „Dėl pakeistų Neringos gimnazijos nuostatų patvirtinimo“ nuo šio sprendimo 1 punkte patvirtintų nuostatų įregistravimo Juridinių asmenų registre dienos.

Skelbti šį teisės aktą Teisės aktų registre ir Neringos gimnazijos interneto svetainėje.

Savivaldybės meras Darius Jasaitis